PRITARTA

Molėtų rajono savivaldybės

tarybos 2023 m. lapkričio d.

sprendimu Nr. B1-

MOLĖTŲ RAJONO SAVIVALDYBĖS IR

# **VILNIAUS KOLEGIJOS**

## BENDRADARBIAVIMO SUTARTIS

**2023 m. \_\_\_\_\_\_\_\_\_\_\_ mėn. \_\_\_ d.**

**Vilniaus kolegija** (toliau – Kolegija), atstovaujama direktorės dr. Žymantės Jankauskienės, ir Molėtų rajono savivaldybė (toliau – Savivaldybė), atstovaujama mero Sauliaus Jauneikos, toliau kartu vadinamos Šalimis, pripažindami, kad pažangą lemia glaudūs mokslo ir studijų, viešojo sektoriaus ir verslo institucijų ryšiai, būdami suinteresuoti skatinti tarpusavio bendradarbiavimą, sudarė šią sutartį (toliau – Sutartis):

## I. bendrosios nuostatos

1. **Sutarties objektas** – Kolegijos ir Savivaldybės aktyvus bendradarbiavimas, rengiant aukštos kvalifikacijos specialistus ir plečiant bendrus taikomuosius mokslinius tyrimus ir meno veiklas.

**II. šalių įsipareigojimai**

1. **Kolegija įsipareigoja:**
	1. Mokslo ir studijų procese taikyti socialinių partnerių patirtį.
	2. Informuoti Savivaldybę apie studijų programas, specialistų kvalifikacijos tobulinimo galimybes Kolegijoje.
	3. Vykdant studijų programas ir studijų baigiamuosius darbus, atsižvelgti į Savivaldybės ir pavaldžių įstaigų siūlomas tematikas.
	4. Siųsti studentus į Savivaldybės ir pavaldžių įstaigų organizuojamas praktikas, pažintines ekskursijas.
	5. Informuoti Savivaldybę apie organizuojamas mokslines konferencijas.
	6. Kviesti Savivaldybę dalyvauti Kolegijoje organizuojamose Karjeros dienose.
	7. Teikti pagalbą Savivaldybei ir pavaldžioms įstaigoms ieškant specialistų: informuoti studentus apie karjeros ir praktikos galimybes Savivaldybėje, padėti organizuoti studentų susitikimus su Savivaldybės atstovais.
	8. Informuoti visuomenę apie Kolegijos ir Savivaldybės bendradarbiavimą.
	9. Pagal atskiras sutartis:
		1. vykdyti Savivaldybei aktualius taikomuosius mokslinius tyrimus ir meno veiklas, teikti su šia veikla susijusias paslaugas;
		2. rengti tęstinių studijų tobulinimo programas Savivaldybės ir pavaldžių įstaigų darbuotojams.
2. **Savivaldybė įsipareigoja:**
	1. Informuoti Kolegiją apie specialistų poreikį.
	2. Kviesti kolegijos darbuotojus dalyvauti Savivaldybės organizuojamuose seminaruose bei specialistų tobulinimo kursuose.
	3. Organizuoti Kolegijos studentų praktikas bei pažintines ekskursijas Savivaldybėje.
	4. Esant poreikiui ir galimybei, teikti rekomendacijas ar vadovauti studentams rengiant baigiamuosius darbus.
	5. Pagal galimybes prisidėti prie studijų programų tobulinimo ar naujų programų kūrimo, skaityti paskaitas studentams aktualiomis temomis.
	6. Informuoti visuomenę apie Kolegijos ir Savivaldybės bendradarbiavimą.

**III. ASMENS DUOMENYS**

1. Šalys Sutarties sudarymo ir vykdymo tikslu tvarkys viena kitai pateiktus fizinių asmenų duomenis, pvz., už Sutarties vykdymą atsakingų Šalių darbuotojų vardus ir pavardes, jų kontaktinę informaciją (toliau – **Asmens duomenys**). Tvarkymo teisinis pagrindas yra Sutartis.
2. Pateiktus Asmens duomenis Šalys saugos tol, kol bus vykdoma Sutartis, jeigu duomenys buvo nurodyti Sutartyje.
3. Šalys įsipareigoja įgyvendinti tinkamas organizacines ir technines priemones, skirtas apsaugoti Asmens duomenis nuo atsitiktinio ar neteisėto sunaikinimo, pakeitimo, atskleidimo, taip pat nuo bet kokio kito neteisėto tvarkymo ir užtikrinti duomenų subjekto teisių apsaugą.
4. Kai Šalis konkrečiai asmens duomenų tvarkymo veiklai atlikti pasitelkia duomenų tvarkytoją, sutartimi tam kitam duomenų tvarkytojui nustatomos tos pačios duomenų apsaugos prievolės, kaip ir prievolės, nustatytos Šaliai. Kai duomenų tvarkytojas nevykdo duomenų apsaugos prievolių, atitinkama Šalis išlieka visiškai atsakinga už to kito duomenų tvarkytojo prievolių vykdymą.
5. Šalys įsipareigoja užtikrinti, kad Asmens duomenis tvarkyti įgalioti asmenys būtų įsipareigoję užtikrinti konfidencialumą arba jiems būtų taikoma atitinkama teisės normomis nustatyta konfidencialumo prievolė.
6. Duomenų subjektas (tas, kurio asmens duomenis Šalys tvarko) turi šias teises: (i) susipažinti su savo duomenimis ir kaip jie yra tvarkomi (teisė susipažinti); (ii) reikalauti ištaisyti arba, atsižvelgiant į Asmens duomenų tvarkymo tikslus papildyti asmens neišsamius Asmens duomenis (teisė ištaisyti); (iii) savo duomenis sunaikinti arba sustabdyti savo duomenų tvarkymo veiksmus (išskyrus saugojimą) (teisė sunaikinti ir teisė „būti pamirštam“); (iv) reikalauti, kad Asmens duomenų valdytojas apribotų Asmens duomenų tvarkymą (teisė apriboti); (v) teisę į duomenų perkėlimą (teisė perkelti); (vi) pateikti skundą Valstybinei duomenų apsaugos inspekcijai.
7. Aukščiau nurodytomis teisėmis galima pasinaudoti kreipiantis į atitinkamą Šalį Sutartyje nurodytais kontaktais.

**IV. Sutarties įgyvendinimo ir galiojimo sąlygos**

1. Šalys bendradarbiauja teikdamos abipuses konsultacijas ir apsikeisdamos informacija. Bendradarbiavimas vykdomas ir kitomis formomis, remiantis geranoriškumo principu, siekiant, kad būtų kuo efektyviau realizuojami šios Sutarties tikslai.
2. Už Sutarties vykdymą Šalys skiria šiuos atsakingus asmenis:
	1. Kolegija – direktoriaus pavaduotoja mokslui ir partnerystei dr. Nijolė Zinkevičienė (tel. +370 698 73 754, el. p. n.zinkeviciene@viko.lt).
	2. Savivaldybė – Molėtų rajono savivaldybės Kultūros ir švietimo skyriaus vedėjo pavaduotojas Vytautas Kralikevičius (tel. +370 383 547 33, el. p. vytautas.kralikevicius@moletai.lt).
3. Visi šios Sutarties pakeitimai, papildymai ir priedai galioja, jei yra sudaryti raštu ir pasirašyti abiejų Šalių.
4. Sutartis įsigalioja nuo jos pasirašymo ir galioja 5 metus nuo Sutarties pasirašymo datos.
5. Ši Sutartis gali būti nutraukta bet kurios Šalies iniciatyva, įspėjus kitą Šalį prieš 30 (trisdešimt) kalendorinių dienų.
6. Ši Sutartis sudaryta dviem egzemplioriais, kurių po vieną kiekvienai Šaliai. Abu Sutarties egzemplioriai turi vienodą juridinę galią.

IV. Šalių adresai, rekvizitai ir parašai

|  |  |
| --- | --- |
| **Vilniaus kolegija** | **Molėtų rajono savivaldybė** |
| Saltoniškių 58-1, LT-08105 VilniusTel. +370 5 219 1600El. paštas viko@viko.ltKodas 111965131 | Vilniaus g. 44, LT-33140 MolėtaiTel. +370 383 547 61El. paštas savivaldybe@moletai.lt Įstaigos kodas 188712799  |
| DirektorėDr. Žymantė Jankauskienė | MerasSaulius Jauneika |
| A. V. | A. V. |